ტარიბანა

ტარიბანა — ვაკე-ტაფობი საქართველოში, დედოფლისწყაროს მუნიციპალიტეტში. მოქცეულია ივრის ზეგნის ფარგლებში. სიგრძე 15 კმ, სიგანე 8.5 კმ. ტაფობის ფსკერის სიმაღლეა 423–465 მ.

განვითარებულია სინკლინურ ნაოჭში. აგებულია მეოთხეული ალუვიურ-ფლუვიალური თიხნარებით. დასავლეთი ნაწილი გადაკვეთილია მდინარე ქუშისხევით. სამხრეთით უერთდება ნატბეურის ვაკეს.

ტარიბანა დახრილია მდინარე ივრის მარცხენა ნაპირისაკენ. იგი გარშემორტყმულია მინდვრის მრავალბალახეულით დაფარული უტყეო მთებითა და მრავალი გორაკ-ბორცვებით, რომლებიც მას მონაბერი ქარებისაგან იცავენ. 1950-იან წლებში ტარიბანას ნაყოფიერი მიწა გამოიყენა სოფელ გამარჯვების კოლმეურნეობამ.ივ. არჯევანიძე, თბილისიდან ალაზნის ველისაკენ : მხარეთმცოდნეობითი ნარკვევი, თბილისი : საბჭოთა საქართველო, 1958 

ტარიბანა თავისი მეოთხეული ნაფენების ღრმა ჰორიზონტებში შეიცავს მიწისქვეშა მტკნარი არტეზიული წყლების მარაგს.ლევან მარუაშვილი, საქართველოს ფიზიკური გეოგრაფია, თბილისი : ცოდნა, 1964

ტაფობში დიდი სისქის წაბლა და მუქი წაბლა ნიადაგებია, რომელიც ათვისებულია სასოფლო-სამეურნეო კულტურებისათვის. პერიფერიულ ზოლში გორაკ-ბორცვებზე ბალახმცენარეულობაა, უროიანი და ვაციწვერიანი სტეპები.

ტარიბანაზე აღმოჩენილია პერსპექტიული ნავთობის საბადო.საქართველოს გეოგრაფია : ნაწილი II, სოციალურ-ეკონომიკური გეოგრაფია, თბილისი, 2003 აქ ნავთობის მოპოვება XX საუკუნის 50-იანი წლებიდან დაიწყო.საერთაშორისო გამჭვირვალობა საქართველო

1999 წლის შემოდგომაზე ედუარდ შევარდნაძემ ტარიბანაზე ახალი ჭაბურღილის სამუშაოები საზეიმოდ გახსნა.ქართული ნავთობის ზღვა - აფერა თუ მომავალი რეალობა?

აღმოჩენილია არქეოლოგიური ძეგლები, არის ნამარხი ფაუნა.ლ. გაბუნია, ა. ვეკუა., ტარიბანის ნამარხი სპილო, თბილისი, 1963

სქოლიო

კატეგორია:საქართველოს ვაკეები